《游韶音洞二首 其二》
明代·陈琏

平生爱明胜，寻幽起辞远。折花度瑶涧，扪萝陟层巘。

目穷数百里，身历千万转。我心本无碍，浮云共舒卷。

留欢竟忘返，不觉归路晚。

作者简介：（1370—1454）明广东东莞人，字廷器，别号琴轩。洪武二十三年举人，入国子监。选为桂林教授。严条约，以身作则。永乐间历许州、扬州知府，升四川按察使，豪吏奸胥，悉加严惩。宣德初为南京国子祭酒。正统初任南京礼部侍郎。致仕。在乡逢黄萧养起义，建镇压制御之策。博通经史，以文学知名于时，文词典重，著作最多，词翰清雅。有《罗浮志》、《琴轩集》、《归田稿》等。